
Det skal altid overvejes, hvilket retsgrundlag aktindsigtsanmodningen skal behandles efter (offentlighedsloven, forvaltningsloven, miljøoplysningsloven etc.).
Denne skabelon vedrører forvaltningsloven og er alene vejledende. 
Der kan i mange tilfælde være behov for at fravige skabelonen.
Anvend eller hent inspiration i skabelonen nedenfor.

Afgørelse om aktindsigt

Kære fornavn efternavn

Vi har den [DATO] modtaget din e-mail med anmodning om aktindsigt i følgende:

” (Indsæt som citat ordret fra anmodningen, hvad der bedes om aktindsigt i). ”

Vi har behandlet din anmodning om aktindsigt efter forvaltningsloven, da du er part i den sag, du har bedt om aktindsigt i.

Vi kvitterede den [DATO] for din anmodning.

[Vi anførte i den forbindelse, at vi under hensyn til sagens omfang og kompleksitet ikke kunne træffe afgørelse inden 7 arbejdsdage efter modtagelsen af anmodningen, jf. forvaltningslovens § 16, stk. 2, og at vi forventede at kunne afslutte behandlingen inden udgangen af xx måned 2026.] 

Vi har nu færdigbehandlet sagen.

[Vi forstår din anmodning således, at du ønsker aktindsigt i [mere præcis afgrænsning].

[Det følger af forvaltningslovens § 9a, at en anmodning om aktindsigt skal angive den sag, hvis dokumenter den pågældende part ønsker at blive gjort bekendt med. Dette indebærer, at en anmodning om aktindsigt skal være beskrevet og afgrænset så tilpas præcist, at myndigheden har mulighed for at identificere, hvilke dokumenter eller hvilken sag, der ønskes aktindsigt i]. 

[Vi har den [DATO] været i telefonisk dialog med dig med henblik på en nærmere afgrænsning af anmodningen, og du har ved den lejlighed præciseret din anmodning angår […].

[Vi har på den baggrund foretaget en søgning i vores journalsystemer på anmodningens tematiske søgeord. Der fremkom ved søgningen ikke nogle dokumenter. Det må på den baggrund konstateres, at der ikke er noget dokument, der er omfattet af din anmodning, som vi kan meddele dig aktindsigt i. Vi kan derfor ikke imødekomme din anmodning om aktindsigt.]

Eller

[Vi har på den baggrund foretaget en søgning i vores journalsystemer på anmodningens tematiske søgeord og har derved identificeret nedenstående [eller på vedlagt oversigt] sager og dokumenter, der er omfattet af din anmodning om aktindsigt.]

[Vi skal herved meddele dig aktindsigt i følgende dokumenter, jf. forvaltningslovens § 9.]

[Der vedlægges en udskrift af journal-listen, som er en oversigt over sagens dokumenter.]

[Undtagelse af sager]
Vi bemærker, at vi i medfør af forvaltningslovens [§ 11 eller § 14] ikke kan meddele dig aktindsigt i sagen, idet netop denne sagstype er undtaget fra aktindsigt.  	
(Forklaring: strafferetlig forfølgning af lovovertrædelser, Statsrådsprotokoller, referater af møder mellem ministre m.m.) 

[Undtagelse af dokumenter]
Interne dokumenter:	
[bookmark: _Hlk206056205]Retten til aktindsigt omfatter ikke interne arbejdsdokumenter. Som interne arbejdsdokumenter anses dokumenter, der ikke er afgivet til udenforstående.
Dokumenter der afgives til udenforstående, mister deres interne karakter, medmindre afgivelsen sker af retlige grunde, til forskningsmæssig brug eller af andre lignende grunde, jf. forvaltningsloven § 12. 

Retten til aktindsigt omfatter uanset bestemmelserne i § 12 interne arbejdsdokumenter, som foreligger i endelig form, når:
1) dokumenterne alene gengiver indholdet af myndighedens endelige beslutning vedrørende en sags afgørelse,
2) dokumenterne alene indeholder en gengivelse af oplysninger, som myndigheden har haft pligt til at notere efter lov om offentlighed i forvaltningen, eller
3) dokumenterne er selvstændige dokumenter, der er udarbejdet af en myndighed for at tilvejebringe bevismæssig eller anden tilsvarende klarhed med hensyn til en sags faktiske omstændigheder, jf. forvaltningsloven § 13. 

Eller

Da dokumentet indeholder oplysninger som ikke er givet til udenforstående, er disse ekstraheret fra dokumentet, jf. forvaltningslovens § 12, stk. 1.  

[Vi bemærker, at vi i medfør af forvaltningsloven § 14, har undtaget dokument nr. X på journal-listen fra aktindsigt, idet retten til aktindsigt ikke omfatter: 
1) Statsrådsprotokoller, referater af møder mellem ministre og dokumenter, der udarbejdes af en myndighed til brug for sådanne møder.
2) Dokumenter, der udveksles i forbindelse med, at en myndighed udfører sekretariatsopgaver for en anden myndighed.
3) Myndigheders brevveksling med sagkyndige til brug i retssager eller ved overvejelse af, om retssag bør føres.

[Retten til aktindsigt i dokumenter omfattet af § 12 og § 14 omfatter uanset disse bestemmelser oplysninger om en sags faktiske grundlag, i det omfang oplysningerne er relevante for sagens afgørelse. Det samme gælder oplysninger om eksterne faglige vurderinger, som findes i sådanne dokumenter, der er omfattet af § 12 og § 14, nr. 1 og 2. Det følger af forvaltningslovens § 14a.]

[Dokumenter der er afgivet til udenforstående, mister deres interne karakter, medmindre afgivelsen sker af retlige grunde, til forskningsmæssig brug eller af andre lignende grunde, jf. forvaltningsloven § 12, stk. 2.]

[Tilfælde hvor der alligevel kan gives aktindsigt i interne dokumenter]
Forvaltningslovens § 13: 
Retten til aktindsigt omfatter uanset bestemmelserne i § 12 interne arbejdsdokumenter, som foreligger i endelig form, når
1) dokumenterne alene gengiver indholdet af myndighedens endelige beslutning vedrørende en sags afgørelse,
2) dokumenterne alene indeholder en gengivelse af oplysninger, som myndigheden har haft pligt til at notere efter lov om offentlighed i forvaltningen, eller
3) dokumenterne er selvstændige dokumenter, der er udarbejdet af en myndighed for at tilvejebringe bevismæssig eller anden tilsvarende klarhed med hensyn til en sags faktiske omstændigheder.

[Undtagelse af oplysninger]
[Retten til aktindsigt kan begrænses på grund af afgørende hensyn til statens sikkerhed eller rigets forsvar, medmindre partens interesse i at kunne benytte kendskab til sagens dokumenter til varetagelse af sit tarv taler imod, jf. forvaltningslovens § 15.]

[Retten til aktindsigt kan af hensyn til rigets udenrigspolitiske interesser m.v., herunder forholdet til andre lande eller internationale organisationer, begrænses, i det omfang fortrolighed følger af EU-retlige eller folkeretlige forpligtelser el.lign., jf. forvaltningslovens § 15 a.]

[Retten til aktindsigt kan begrænses, i det omfang partens interesse i at kunne benytte kendskab til sagens dokumenter til varetagelse af sit tarv findes at burde vige for afgørende hensyn til
1) forebyggelse, opklaring og forfølgning af lovovertrædelser, straffuldbyrdelse og lign. samt beskyttelse af sigtede, vidner eller andre i sager om strafferetlig eller disciplinær forfølgning,
2) gennemførelse af offentlig kontrol-, regulerings- eller planlægningsvirksomhed eller af påtænkte foranstaltninger i henhold til skatte- og afgiftslovgivningen,
3) det offentliges økonomiske interesser, herunder udførelsen af det offentliges forretningsvirksomhed,
4) forskeres og kunstneres originale ideer samt foreløbige forskningsresultater og manuskripter eller
5) private og offentlige interesser, hvor hemmeligholdelse efter forholdets særlige karakter er påkrævet, jf. forvaltningslovens § 15 b.]

[Meddelelse af aktindsigt i en del af et dokument
Hvis de hensyn, der er nævnt i forvaltningslovens §§ 15-15 b, kun gør sig gældende for en del af et dokument, skal der meddeles parten aktindsigt i dokumentets øvrige indhold. Det gælder dog ikke, hvis
1) det vil medføre en prisgivelse af det eller de hensyn, der er nævnt i §§ 15-15 b,
2) det vil indebære, at der gives en klart vildledende information, eller
3) det resterende indhold i dokumentet ikke har et forståeligt eller sammenhængende meningsindhold, jf. forvaltningslovens § 15 c.]






Klagevejledning
Denne afgørelse kan påklages til By-, Land- og Kirkeministeriet. 

En eventuel klage skal fremsendes via Plan- og Landdistriktsstyrelsen på mail til plst@plst.dk, eller med post til Plan- og Landdistriktsstyrelsen, Carsten Niebuhrs Gade 43, 1577 København V. Det kan til orientering oplyses, at såfremt Plan- og Landdistriktsstyrelsen fastholder afgørelsen, videresender styrelsen i givet fald snarest og som udgangspunkt inden 7 arbejdsdage efter modtagelsen af klagesagen og dens dokumenter til By-, Land- og Kirkeministeriet, jf. offentlighedslovens § 37.

Vær opmærksom på, at klageinstansen ikke nødvendigvis er By-, Land- og Kirkeministeriet, som anført ovenfor, men at klagen dog altid skal fremsendes til Plan- og Landdistriktsstyrelsen, jf. offentlighedsloven § 37, stk. 2. 

I sager om aktindsigt i afgørelsessager følger adgangen til at klage over afgørelsen om aktindsigt reglerne for klageadgangen over den underliggende afgørelsessag, jf. offentlighedsloven § 37, stk. 1. 

[Vær opmærksom på, at hvis der søges om aktindsigt i en afgørelsessag, og klageadgangen for den underliggende afgørelse helt er afskåret i den pågældende særlov, er der heller ikke klageadgang over afgørelsen om aktindsigt i afgørelsessagen.]


Med venlig hilsen

[NAVN]
[STILLING]













Lovgrundlag

Forvaltningsloven
Lovbekendtgørelse nr. 433 af 22.  april 2014
Bekendtgørelse af forvaltningsloven

Kapitel 2
Aktindsigt m.v.
Hovedreglen om retten til aktindsigt

§ 7. Enhver kan forlange at blive gjort bekendt med dokumenter, der er indgået til eller oprettet af en myndighed m.v. som led i administrativ sagsbehandling i forbindelse med dens virksomhed.

Stk. 2. Retten til aktindsigt omfatter med de i §§ 19-35 nævnte undtagelser

1) alle dokumenter, der vedrører den pågældende sag, og

2) indførelser i journaler, registre og andre fortegnelser vedrørende den pågældende sags dokumenter.

Stk. 3. Retten til aktindsigt efter stk. 2, nr. 1, i et dokument, der er afsendt af myndigheden m.v., gælder først fra dagen efter afsendelsen af dokumentet.

Indsæt de anvendte bestemmelser fra forvaltningsloven.

















	
